	СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА КЛАСИФИКАТОРА НА ДЛЪЖНОСТИТЕ НА ВОЕННОСЛУЖЕЩИТЕ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ, ПРИЕТ С ПОСТАНОВЛЕНИЕ № 309 НА МИНИСТЕРСКИЯ СЪВЕТ ОТ 2018 г.

	№
	Организация/потребител
/вкл. начина на получаване на предложението/
	Предложения и становища
	Приети/

неприети
	Мотиви

	1. 
	Национален военен университет „Васил Левски“, Докладна записка с рег. № 22-24-56/10.04.2025 г. и писмо към рег. № 22-24-56/17.04.2025 г. от началника на НВУ „Васил Левски“, получени по Система за сигурно електронно връчване 

	Да се извърши изменение и допълнение в „Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, както следва:
Длъжността „Помощник-диригент на представителен духов оркестър“ от длъжностно ниво 17, да се промени на „Помощник-диригент на (представителен) духов оркестър“, като в колона 3 се добави ѝ йерархическо ниво „ОН2“.   
Мотиви: След овакантяване на длъжността „Диригент на военен духов оркестър“ през 2021 г. (поради смъртта на военнослужещия) същата не може да бъде окомплектована от военнослужещ отговарящ на нейните изисквания от другите структури на Въоръжените сили. Това изключително много затруднява цялостната организация на дейността на оркестъра без възложени диригентски функции. Съгласно заложените в Плана за развитие на Въоръжените сили на Република България до 2026 г. задачи и срокове за изпълнение, през 2025 г. в НВУ „Васил Левски“ предстои извършване на реорганизация по ново длъжностно разписание. Голяма част от сержантския състав от оркестъра има придобити образование и квалификация за изпълнение на тези функции, но няма подходяща длъжност за офицер с военно звание „лейтенант“ в Класификатора, която да съответства за структура на йерархично ниво ОН2.
	Приема се
	Отразено.

	2. 
	И.Кировски

Портал за обществени консултации

https://strategy.bg/PublicConsultations/View.aspx?lang=bg-BG&Id=9023 

27 април 2025 г. 15:03:09 ч.
	Прилагане на практики от структурите на НАТО.

Предложение:

Създаване на нова т. 5 към §1.

В Длъжностно ниво 23:

а) на ред 1, в колона 4, се добавят кодовете „1323 7001”,

б) на ред 2, в колона 4, се добавят кодовете „1323 6002”,

в) на ред 3, в колона 4, се добавят кодовете „1323 9003”.

 

Създаване на  нова т. 6 към §1.

В Длъжностно ниво 26:

а) на ред 2, в колона 4, се добавят кодовете „1326 7002”,

б) на ред 3, в колона 4, се добавят кодовете „1326 6003”.

 

Създаване на нова т. 7 към §1.

В Длъжностно ниво 27:

а) на ред 2, в колона 4, се добавят кодовете „1327 7002”,

б) на ред 3, в колона 4, се добавят кодовете „1327 6003”.

 

 Мотив:

Прилагане на практики от структурите на НАТО, видни в „Регистър на вакантните длъжности за военнослужещи в състава на многонационални формирования, в международни организации или в други международни инициативи на територията на Република България“ и от обяви/конкурси за „Длъжности в задгранични представителства на Р България, в международни организации и в други международни инициативи“.


	Не се приема
	    Практиката на НАТО позволява, военнослужещ с по-ниско военно звание да може да заеме длъжност изискваща по високо военно звание, ако не се нарушава изградената йерархия във военните звания в организационното звено, като  изискванията за длъжността не се изменят.  
    При реализиране на предложението ще се наруши основния принцип на йерархията към съществуващата взаимовръзка между длъжностните нива и военните звания.
      В Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия на „Длъжностно ниво 22” има заложени длъжности за офицери „Старши експерт I степен”, от кариерни полета „командно” и „професионално”, които могат да се използват за развитие на офицери на „Стратегическо”, „Оперативно” и „Тактическо” ниво или на длъжности от 23-то, 26-то и 27-мо „Длъжностни нива”. 


	3. 
	ivanmihalev
Портал за обществени консултации
https://strategy.bg/PublicConsultations/View.aspx?lang=bg-BG&Id=9023 

30 април 2025 г. 13:10:55 ч.
	Правопис

Навсякъде в постановлението текстът "...заменят със „Помощник...", да се замени с текста "...заменят с „Помощник...".


	Приема се
	Отразено.


В изпълнение на чл. 26, ал. 5 от Закона за нормативните актове, проектът на Постановление на Министерския съвет за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 2018 г., докладът на министър на отбраната, както и оценката на въздействие са публикувани на интернет страницата на МО и на Портала за обществени консултации (дата на откриване: 03.04.2025 г. – дата на приключване: 03.05.2025 г.).

